作者:貫休
標題:贈抱麻劉舍人
內容:郡政今良吏，門風古縉紳。萬年唐社稷，一個哭麻人。憤烈身先死，敷揚氣益貞。天乎資大寶，泰矣見忠臣。得罪鐘多故，投荒豈是迍。玉寒方重澀，松古更青皴。鵬cR甯唯白，龍多豈止荀。道孤梳有雪，恩重淚盈巾。喻蜀須憑草，成周必仗仁。三峰宵旰切，萬裡渥恩新。賦鵩言無累，依劉德有鄰。風期仁祖帽，鼠訝史雲塵。禪叟知何幸，玄談有宿因。雙溪逢陸海，荊渚遇平津。落日愁聞笛，何人為吐茵。生徒希匠化，寰海仰經綸。疾愈蟬聲老，年豐雨滴頻。劉虯師弟子，時喜一相親。